Tageldunt teḥzen txemem ad as-tesuter ayen i wumi ur yezmir ara, d tagelimt n zayla-is, tenwa maci d ayen i yezmer ad as-d-yefk. Maca agellid akken ur yettṛuẓ ara di lexaṭer-is yezla-t yefk-as-tt-id, awid kan ad tyaɣ. Tageldunt akken ur tettaɣ ara baba-s terwel seg uxxam, agellid ikka-d mra imeḍqan ur tteyufi ara. Tleḥu temuger-d yiwen n uxxam d imerkantiyen ttenadin ɣef txeddamt dɣa ṭfentt ɣur-sen. Yiwen n was ageldun ihlek inna-as i yemma-s bɣiɣ i d-texdem tlemẓit m teglimt n zayla meskuču s ufus-is, tilemẓit teqbel, mi ttyuɣ lḥal ttehegi-tt-id teɣli-as texatemt seg ufus-is ar daxel, dɣa yufa-tt ugeldun yenna-asen i ixeddamen-is ad ɛeddim ɣef teḥdayin mera tin i wumi d-tuzga d tin ara yaɣeɣ. Ɛeddan mera fell-asent ulac tin i wumi d-tesbeḥ siwa tilemẓit m teglimt n zayla. Ageldun yuɣal yeẓra bli tilemẓit d tageldunt yelli-s n ugellid, ɣer taggara yuɣ-itt.